Systembygg AS
Postboks 1418, Leangen
 
7444 TRONDHEIM

 
 
IGANGSETTINGSTILLATELSE – GNR. 46, BNR. 377
 
Delegert sak  nr. 39/06.

Gjelder:                                                              Enebolig med utleie og garasje. 
Areal:                                                                  Bebygd areal: 171,5 m^2, bruksareal: 320 m^2
Byggested:                                                          Svehøgda 94, 
Tiltakshaver:                                                      Arne og Trude Henriksen
Ansvarlig søker:                                                 Systembygg AS

Innledning
Søknad om igangsettingstillatelse er mottatt Virksomhet for plan, byggesak og landbruk 20.02.2006.
 
Tegninger og dokumentasjon mottatt  20.02.06  ligger til grunn for behandlingen av søknaden.
 
Det foreligger dokumentasjon for nabovarsling i henhold til plan- og bygningslovens 
§ 94.3. Det foreligger protester fra naboer eller gjenboere.

Planstatus
Eiendommen omfattes av reguleringsplan for Bjørnmyra, felt I, Eiendommen er regulert til boligformål.
 
Vurdering/begrunnelse
Vi viser til søknad datert 17.02.06 vedr. oppføring av en enebolig med utleie, samt garasje på ovennevnte eiendom. 
Boligen skal føres opp i 3 plan, dvs, sokkel, hoved- og loftsplan. Bygget er et vinkelbygg hvor hovedmønet legges langs terrengkotene, mens vinkelen legges inn over den bakre delen av eiendommen. Boligen skal føres opp med liggende villmarkspanel med smårutet vindu og torvtak.
Sokkelfasaden skal kles med naturstein. På frontfasaden er det tenkt oppført en mindre takopplett
Rundt gavlfasaden og frontfasaden er det tenkt oppført en altan som på vestsiden kommer ca. 2 meter fra nabogrensen.
Vedlagte profiltegninger viser at boligen skal plasseres noe ned i terrenget, dette for å dempe byggets høyde og volum. Den gjennomsnittlige mønehøyden vil med dette ligge innenfor bestemmelsene.
Boligen får en grunnflate på 133,5 m^2 hvor hovedleiligheten får et  bruksareal på 253,4 m^2, mens sokkelleiligheten får et areal på 66,5 m^2.
Garasjen har en grunnflate på 38 m^2 og tenkes plassert bak på eiendommen og i en avstand på 1,5 meter fra nabo på gnr. 46, bnr. 378.
Nabo i Svehøgda 96, gnr. 46, bnr. 376, har i brev datert 20.02 06 kommet inn med merknader til søknaden, dette gjelder boligens høyde og altanens plassering i forhold til nabogrensen.
 
I h.h.t. vedlagte terrengprofiler vil boligen plasseres relativt dypt i terrenget og vil med dette ligge innenfor kravet til høyde og mønehøyde, som er på 7,5 meter, men det er viktig at boligen plasseres som vist på disse profilene for å dempe, spesielt, frontfasaden. Det er for øvrig viktig at man tar hensyn til, og bevarer mest mulig av eksisterende terreng.  
Etter telefonsamtale med tiltakshaver vil altanen bli oppført slik at den ytre bærende delen av altan plasseres 4 meter fra grensen og at utstikket på altanen reduseres til 1 meter, jfr. teknisk 
forskrift § 4- 3. Her skal det også bemerkes at det er oppført en garasje på naboeiendommen som hindrer direkte utsikt/ innsikt til Svehøgda 96.
Virksomhet for Plan, Byggesak og Landbruk har ingen spesielle merknader til søknaden, men vil påpeke at garasjen og terrengtilpasning mot nabo må hensyntas, dvs. at man ikke må gå inn på naboens eiendom med hensyn til terrengarrondering.
I brev fra systembygg as er det antydet oppføring av en støttemur, vi gjør her oppmerksom på at dette er et tiltak som kan være melderpliktig/ søknadspliktig.      
 
VEDTAK:
 
Merknader fra nabo tas delvis til følge vedr. boligens høydeplassering i terreng og at altan justeres slik at avstanden fra altan til nabogrensen blir min. 3 meter.  
 
Det skal opparbeides min. tre biloppstillingsplasser på egen grunn.
Søknad om tillatelse til oppføring av bolig med garasje godkjennes i samsvar med plan- og bygningslovens § 93, 95 og 95b, dens forskrifter og vedtekter, samt bestemmelser utarbeidet på dette grunnlaget. 
 
Tildeling av ansvarsrett
I henhold til søknad om ansvarsrett tildeles ansvarsrett til:
- Systembygg AS:     SØK, PRO, KPR, UTF og KUT
- NTV Vvs AS:         PRO, KPR, UTF og KUT
- Tverås Maskin AS: UTF og KUT  
 
Ansvarlige foretak skal påse at arbeidene blir gjennomført i samsvar med bestemmelser gitt i eller i medhold av plan- og bygningsloven.
 
Kontroll
Det forutsettes at kontroll foretas i samsvar med foretakets eget system og eventuelle kontrollplaner for viktige og kritiske områder.
 
Vilkår:
 
Boligen skal plasseres som vist på terrengprofiler datert 31.03.06, eventuelt lavere hvis dette skulle være aktuelt. Eksakt plassering vurderes på stedet.
 
Før tillatelse gis, må søknad om tilkobling og utføring av sanitæranlegg være godkjent. Søknaden skal sendes inn i ett eksemplar. Herunder må det klareres at det er tilstrekkelig fall til den kommunale avløpsledningen, og tilstrekkelig overhøyde (minst 90 cm) for å unngå tilbakeslag i avløpsledningen.
Tidspunkt for tilknytning til offentlig ledningsnett må varsles driftsavdelingen.
 
Det må tas kontakt med aktuelle kabelselskap før det igangsettes arbeid på tomta for å få klarlagt beliggenheten av eksisterende kabler. 
 
Klagerett
Vedtaket kan påklages i henhold til plan- og bygningslovens §15 og forvaltningslovens § 28. Klagefristen er 3 uker etter at vedtak er mottatt. En eventuell klage må være skriftlig og rettes til Malvik kommune, Virksomhet for plan, byggesak og landbruk.
 
Virksomhet for plan, byggesak og landbruk gjør oppmerksom på følgende:
 
Gebyrer 
Det skal betales gebyrer i samsvar med kommunens gebyrregulativ. Nota ettersendes.
 
Årsgebyrer  i byggetiden
I h.h.t. gjeldende gebyrregulativ skal det i byggetiden, maksimalt 2 år, betales et fast gebyr for vann- og avløp. Ved innflytting eller når ferdigattest/brukstillatelse kan gis betales fulle årsgebyrer. Byggetiden regnes fra mottatt melding om kontroll av tilknytning for vann og kloakk.
 
Utstikking og høydefastsettelse
Situasjonsriss, tegninger og snitt mottatt 20.02.06 skal legges til grunn for utstikkingen og høydefastsettelsen.
I enkelte tilfeller kan det være behov for mindre justeringer i forbindelse med påvisning i marken. Slike tilfeller må begrunnes og avklares med Malvik kommune, før justeringen kan tillates.
 
Utstikking og tilbakemelding
Tiltaket skal plasseres ut etter gjeldende regler, jfr. plan- og bygningsloven og Geodatastandarden. Normalt gjøres dette av Malvik kommune mot et gebyr. Der hvor Malvik kommune har stukket ut tiltaket er det ikke nødvendig med tilbakemelding om tiltakets plassering, men kun tilbakemelding  ved ferdigstillelse av tiltaket. Dersom utstikking utføres av andre må det ansvarlige foretak søke om ansvarsrett og evt. lokal godkjenning.
 
For alle øvrige tiltak som omfattes av ordningen skal ansvarlig foretak måle inn tiltaket etter utstikking (GPS el. totalstasjon) i plan og høyde i henhold til norm for oppmåling. Det må sendes inn beliggenhetskontroll med dokumentasjon i henhold til standard for plassering og beliggenhetskontroll. 
 
Ferdigattest/midlertidig brukstillatelse
Tiltaket må ikke tas i bruk før det foreligger ferdigattest/midlertidig brukstillatelse, jfr. plan- og bygningsloven § 99. Før brukstillatelse gis, skal alle kontrollerklæringer samt sluttmelding fra rørlegger, være innsendt og godkjent av Virksomhet for FDV-kommunalteknikk.
 
Bortfall av tillatelse
Er tiltaket ikke satt i gang senest tre år etter at rammetillatelse/igangsettingstillatelse er gitt, faller tillatelsen bort, jfr. plan- og bygningsloven § 96. Det samme gjelder hvis tiltaket innstilles i lengre tid enn to år.
 
Kontrolldokumentasjon
Denne tillatelse sammen med godkjente tegninger, kontrollplan og sjekklister skal oppbevares på byggeplassen tilgjengelig for kontroll.
 
Underretning til øvrige aktører
Ansvarlig søker har ansvaret for å underrette øvrige aktører om vedtaket.

 
 
Med hilsen

Rita B. Einevoll                                                                       Svein Stræte    
Virksomhetsleder                                                                    saksbehandler                                                 

 
 
Vedlegg til tiltakshaver:
Melding om igangsetting

Kopi:
Planutvalget, her
Malvik E-verk, Stavsjøvegen 20, 7550 Hommelvik
Telenor Nettworks, Planavdeling, 7004 Trondheim
Arne og Trude Henriksen,  
May E. Lund / Kjell O. Sæthre, Svehøgda 96, 7550 HOMMELVIK 

MELDING OM IGANGSETTING
 
Vår ref.: 06/280
Oppgis ved alle henvendelser

Byggested:                          Svehøgda 94  Gnr.: 46 Bnr.: 377
Arbeidets art:                     enebolig med utleie og garasje
Ansvarlig søker:                Systembygg AS
Tiltakshaver:                    Arne og Trude Henriksen
 
I henhold til delingsloven og forskrift til delingsloven av 19.10.1979 skal kommunen melde fra til GAB-systemet blant annet ved igangsetting av nybygg, tilbygg, påbygg og riving.
 
På bakgrunn av dette ber avdeling for kart og oppmåling om å sende denne meldingen om igangsetting til Malvik kommune, Avdeling for kart og oppmåling, Postboks 140, 7551 Hommelvik.
 
Vi gjør oppmerksom på at eier/rettighetshaver, i medhold av forskrift til delingsloven av 19.10.1979, kan pålegges å framskaffe nødvendige opplysninger.

 

 
Med hilsen

Svein Stræte                                                               
saksbehandler                                                 

 

 

Tiltaket igangsettes:________________________                 Antatt ferdigstillelse:________________

Underskrift:______________________________